**Na osnovu člana 11 Zakona o slobodnom pristupu informacijama (Službeni list CG 44/2012 i 30/2017) i člana 19 Statuta JZU Doma zdravlja Kotor, donosim sljedeći:**

 **V O D I Č**

 **ZA SLOBODAN PRISTUP INFORMACIJAMA U POSJEDU JZU DOM ZDRAVLJA KOTOR**

 **Član 1.**

**JZU Dom zdravlja Kotor ima u svom posjedu informacije o svim vrstama poslova u kojima postupa shodno odredbama Zakona o zdravstvenoj zaštiti koji reguliše nadležnost i djelatnost JZU Doma zdravlja Kotor i Zakona o pravima pacijenata.**

 **Član 2.**

**Vrste informacija u posjedu Doma zdravlja Kotor su:**

1. **javne evidencije**
2. **normativna akta**
3. **pojedinačni akti**
4. **finansije**
5. **podaci o zaposlenima.**

 **Član 3.**

**Pristup informacijama u posjedu JZU doma zdravlja Kotor je slobodan i ostvaruje se na način propisan Zakonom o slobodnom pristupu informacijama.**

**Pravo na pristup informacijama ima svako domaće i strano fizičko i pravno lice, bez obaveze da navodi razloge i objašnjava interes traženja informacije.**

 **Član 4.**

**Na osnovu podnijetog pisanog ili usmenog zahtjeva za pristup informacijama, Dom zdravlja Kotor će omogućiti uvid u svoje službene evidencije, u okviru i na način predviđen Zakonom.**

**Podnosiocu zahtjeva će se omogućiti: neposredni uvid u original ili kopiju informacije u prostorijama Doma zdravlja, prepisivanje ili skeniranje informacije u prostorijama Doma zdravlja i dostavljanje kopije informacije neposredno, putem pošte ili elektronskim putem.**

**Ako je dijelu informacije ograničen pristup, Dom zdravlja Kotor će omogućiti pristup informaciji dostavljanjem njene kopije podnosiocu zahtjeva, nakon brisanja dijela informacije kojoj je pristup ograničen.Na dijelu informacije kojem je pristup ograničen stavit će se napomena „izvršeno brisanje“ sa obavještenjem o bimu brisanja, s tim da se ne smije uništiti ili oštetiti tekst informacije.**

 **Član 5.**

**Licu sa invaliditetom omogućava se pristup informacijama na način i u obliku koji odgovara**

**njegovoj mogućnosti i potrebama.**

 **Član 6.**

**Lice koje traži pristup informacijama kojima raspolaže Dom zdravlja Kotor podnosi zahtjev u pisanom obliku (neposredno, putem pošte ili elektronskim putem) ili usmenim zahtjevom o kojem se sačinjava zapisnik.**

**Na zahtjev za pristup informacijama se ne plaća taksa.**

**Zahtjev za pristup informacijama treba da sadrži: naziv informacije ili podatke na osnovu kojih se ona može udentifikovati, način na koji se želi ostvariti pristup informaciji i podatke o podnosiocu zahtjeva (ime, prezime i adresa za fizičko lice; ili naziv i adresa pravnog lica).**

 **Član 7.**

**Odlučivanje po podnijetim zahtjevima za pristup informacijama koje su u posjedu Doma zdravlja Kotor je u nadležnosti direktora ustanove.**

**Rok za rješavanje po zahtjevu je 15 dana od dana podnošenja urednog zahtjeva.**

 **Član 8.**

**Troškove postupka za pristup informaciji koji se odnose na stvarne troškove radi kopiranja, skeniranja i dostavljanja snosi podnosilac zahtjeva i plaća ih prije izvršenja rješenja kojim je pristup odobren.**

**Troškovi postupka uplaćuju se u korist JZU Dom zdravlja Kotor na žiro račun 520-2377oo-22 koji se void kod HIPOTEKARNE BANKE.**

**Ako se radi o licu sa invaliditetom ili o licu u stanju socijalne potrebe troškove postupka za pristup informaciji snosi Dom zdravlja Kotor.**

 **Član 9.**

**Dom zdravlja Kotor nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici ustanove.U tom slučaju Dom zdravlja Kotor će u roku od 5 dana od dana podnošenja zahtjeva, u pisanoj formi obavijestiti podnosioca zahtjeva o tome gdje i kada je tražena informacija javno objavljena.**

 **Član 10.**

**Pristup informacijama u posjedu Doma zdravlja Kotor se ograničava u slučajevima koji su taksativno navedeni u članu 14 Zakona o slobodnom pristupu informacijama (Službeni list CG 44/2012).**

 **Član 11.**

**Dom zdravlja Kotor je dužan da omogući pristup informaciji ili dijelu informacije iz čl.14 Zakona o slobodnom pristupu informacijama kada postoji preovlađujući javni interes za njeno objavljivanje.**

 **Član 12.**

**Ovaj Vodič za slobodan pristup informacijama stupa na snagu danom donošenja.**

**Vodič za slobodan pristup informacijama objaviće se na internet stranici JZU Dom zdravlja Kotor.**

**OSNOVNI PODACI JZU DOMA ZDRAVLJA KOTOR:**

**-Sjedište doma zdravlja je u Kotoru, Jadranska 61.**

**-Tel.:032/ 334-533 , 032/334-540 fax: 032/334-537**

**-e-mail:** **domzdrpravna@t-com.me** **;** **domzdr@t-com.me**

**ODGOVORNA I OVLAŠĆENA LICA:**

1. **Direktor JZU Doma zdravlja Kotor dr sc. med Igor Kumburovićje odgovorno lice za donošenje rješenja po zahtjevima za slobodan pristup informacijama.**
2. **Sekretar ustanove Kondanari Tatjana, dipl. pravnik, lice za vođenje prvostepenog postupka**

**U Kotoru,9.1.2024. godine DIREKTOR**

**Broj:01-20/1 dr sc. med. Igor Kumburović**